I 1975 trakk spanierne seg fra området og Vest-Sahara ble delt mellom Mauritania og Marokko, selv om denne oppdelingen ble bestridt av Polisariofronten. Delelinjen gikk halvveis gjennom Río de Oro, og Marokko overtok den nordlige delen samt Saguia el-Hamra, og Mauritania annekterte den nedre tredjedelen som en provins med navn Tiris al-Gharbiyya (Vest-Tiris). Provinshovedstaden ble kalt Dakhla. Etter en katastrofal fireårskrig med Polisarioen, ga Mauritania opp Tiris al-Gharbiyya, trakk seg ut av Vest-Sahara, og lot Marokko og Polisarioen være eneste deltakere i konflikten. Konflikten har enda ikke blitt løst, selv om det har vært våpenhvile siden 1991.